پرزیدنت رجب طیب اردوغان‌دان آمریکا و ایسراییله قدس اویاریسی.
آمریکانین شیکاگو شهرینده داوام ائد‌ن ۱۶.جی مسلمان آمریکا توپلومونون و قوزئی آمریکا اسلام عالمی کنگره‌سینه گؤرونتولو بیر مئساژ گؤندر‌ن اردوغان،
"آمریکا و ایسراییل یؤنتیملرینی گرگین‌لیگی داها دا آرتیراجاق یئنی آددیملاردان اؤزللیکله چکینمه‌یه دعوت ائدیره‌م" دئدی.
اردوغان، "قدس مسئله‌سین‌ده الده ائتدیگیمیز غلبه بیزلرین دایانیشما ایچری‌سین‌ده حرکت ائدرکن نه‌لره قادیر اولدوغوموزو اورتایا قویموش‌دور" فیکرینی دیله گتیردی.
بو اوغورو "حاق، عدالت و آزادلیق مباریزه‌سین‌ده بیر دؤنوش نقطه‌سی" کیمی دیرلن‌دیره‌ن اردوغان،
"بو غلبه وحدتین، بیرلیک و برابرلیگین غلبه‌سی‌دیر. بو غلبه عینی زامان‌دا پوللا ساتین آلینمایاجاق دیرلر اولدوغونو دا بوتون دونیایا گؤسترمیش‌دیر" دئدی.
آمریکانین بیرلشمیش ملتلر باش قورولوندا قدسلا باغلی اویلاما اؤنجه‌سی عضو اؤلکه‌لره ائتدیگی شانتاژ و تهدیدلرین بوشا چیخدیغینا دقت چکن اردوغان، ۱۲۸ اؤلکه‌نین قدسون تاریخی ایستاتوسو و قوتساللیغینین قورونماسینی صاحبلندیگینی قید ائتدی.
قدس اویلاماسیندان البته، هر کسین چیخارماسی گرکن درسلر اولدوغونو قید ائد‌ن پرزیدنت،
"آمریکا و ایسراییل رهبرلیکلرینی گرگین‌لیگی داها دا آرتیراجاق یئنی آددیملاردان چکینمه‌یه دعوت ائدیره‌م. چونکو قدس بیزلر اوچون چیخار حسابلارینا قوربان ائدیلمه‌یه‌جک قدر عزیز بیر شهردیر. قدس بوتون مسلمانلارین گؤز ببه‌گی، ناموسو، قیرمیزی خطی‌دیر" دئدی.
